́косъ:́гг҃лъ ѿ человѣ̂къ показа́лся єсѝ ѽ ѻ́ч҃е, ѿ землѝ къ нбс̑нымъ дости́гъ: тѣ́мже безплѡ́тнымъ ликѡ́мъ изравня́ема тя̀ зря̀ преподо́бне, ужаса́юся и любо́вію зову́ ти бл҃гоговѣ́йнѡ такова̂я: ра́дуйся и́мже тро̑ца покланя́ема быва́етъ, ра́дуйся и́мже бг҃ъ воспѣва́ется, ра́дуйся правосла́вныхъ пра́вило пра́вѣйшее, ра́дуйся беззако́ннующыя изъ̑ѡблича́яй твердѣ́йше, ра́дуйся высото̀ смире́нія неудобовосходи́мая мно́гими, ра́дуйся глубино̀ разсужде́нія неудобозри́мая сме́ртными, ра́дуйся я́кѡ бы́лъ єсѝ бг҃у бж҃е́ственный жре́цъ: ра́дуйся я́кѡ приво́диши бг҃у спасе́нныхъ, ра́дуйся бж҃іимъ му́ченикѡмъ єдиновсе́льниче, ра́дуйся честны̂мъ преподѡ́бнымъ собесѣ́дниче, ра́дуйся и́мже ѕлочести́віи потребля́ются: ра́дуйся и́мже вѣ́рніи увѣря́ются, ра́дуйся всечестны́й фѡ́тіе